**projektas**

**reg. Nr. T-171**

**2.2. darbotvarkės klausimas**

**Pasvalio rajono savivaldybės taryba**

**Sprendimas**

**Dėl Pasvalio rajono savivaldybės tarybos 2010 m. birželio 23 d. sprendimo Nr. T1-153 „Dėl vietinės rinkliavos, nustatytos už leidimo išdavimą atlikti kasinėjimo darbus pasvalio rajono savivaldybės viešojo naudojimo teritorijoje, atitverti ją ar jos dalį arba apriboti eismą joje, nuostatų patvirtinimo“ pakeitimo**

2020 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos rinkliavų įstatymo 132 straipsniu, Pasvalio rajono savivaldybės taryba nusprendžia

pakeisti Vietinės rinkliavos, nustatytos už leidimo išdavimą atlikti kasinėjimo darbus Pasvalio rajono savivaldybės viešojo naudojimo teritorijoje, atitverti ją ar jos dalį arba apriboti eismą joje, nuostatus, patvirtintus Pasvalio rajono savivaldybės tarybos 2010 m. birželio 23 d. sprendimu Nr. T1-153 „Dėl Vietinės rinkliavos, nustatytos už leidimo išdavimą atlikti kasinėjimo darbus Pasvalio rajono savivaldybės viešojo naudojimo teritorijoje, atitverti ją ar jos dalį arba apriboti eismą joje, nuostatų patvirtinimo“ (su visais aktualiais pakeitimais)(toliau – Nuostatai):

1. pakeisti Nuostatų 27 punktą ir jį išdėstyti taip:

„27. Sumokėta vietinė rinkliava arba jos dalis Lietuvos Respublikos rinkliavų įstatymo 132 straipsnyje nustatytais atvejais grąžinama jos mokėtojui, jei jis Savivaldybės administracijai raštu pateikia motyvuotą prašymą dėl sumokėtos vietinės rinkliavos arba jos dalies grąžinimo per vieną mėnesį nuo jos sumokėjimo.“

2. pripažinti netekusių galios Nuostatų 28 punktą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

parengė

Finansų skyriaus vedėja

Dalė Petrėnienė

2020-09-08, tel. 8 686 17726

Pasvalio rajono savivaldybės tarybai

**AIŠKINAMASIS RAŠTAS**

**Dėl Pasvalio rajono savivaldybės tarybos 2010 m. birželio 23 d. sprendimo Nr. T1-153 „Dėl vietinės rinkliavos, nustatytos už leidimo išdavimą atlikti kasinėjimo darbus pasvalio rajono savivaldybės viešojo naudojimo teritorijoje, atitverti ją ar jos dalį arba apriboti eismą joje, nuostatų patvirtinimo“ pakeitimo**

**2020-09-08**

Pasvalys

**1. Problemos esmė.** Papildytas Lietuvos Respublikos rinkliavų įstatymas 132 straipsniu, kurio nuostatos reglamentuoja vietinės rinkliavos grąžinimą:

**„132 straipsnis. Vietinės rinkliavos grąžinimas**

Sumokėta vietinė rinkliava arba jos dalis grąžinama šiais atvejais:

1) kai sumokėta daugiau, negu nustatyta vietinės rinkliavos nuostatuose;

2) jeigu paslauga nesuteikta;

3) jeigu paslauga suteikta, bet pažeidžiant vietinės rinkliavos nuostatuose nustatytus šios paslaugos kokybės reikalavimus ir (ar) teikimo sąlygas.“

Pasikeitus teisės aktams reikalinga pakeisti Savivaldybės tarybos sprendimą, kad atitiktų galiojančius teisės aktus.

**2. Kokios siūlomos naujos teisinio reguliavimo nuostatos ir kokių rezultatų laukiama***.*

*Priimtas sprendimo projektas įtakos kriminogeninei situacijai ir korupcijai neturės****.***

**3. Skaičiavimai, išlaidų sąmatos, finansavimo šaltiniai.**

Papildomų lėšų nereikės.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai –** Finansų skyrius.

**7. Sprendimo projekto rengimo metu gauti specialistų vertinimai ir išvados** – negauta.

PRIDEDAMA. Lyginamasis variantas, 3 lapai

Finansų skyriaus vedėja Dalė Petrėnienė

**Lyginamasis variantas**

PATVIRTINTA:

Pasvalio rajono savivaldybės tarybos

2010 m. birželio 23 d. sprendimu Nr. T1-153

**VIETINĖS RINKLIAVOS, NUSTATYTOS UŽ LEIDIMO IŠDAVIMĄ ATLIKTI KASINĖJIMO DARBUS PASVALIO RAJONO SAVIVALDYBĖS VIEŠOJO NAUDOJIMO TERITORIJOJE, ATITVERTI JĄ AR JOS DALĮ ARBA APRIBOTI EISMĄ JOJE, NUOSTATAI**

**I. BENDROSIOS NUOSTATOS**

1. Vietinės rinkliavos už leidimo atlikti kasinėjimo darbus Pasvalio rajono savivaldybės viešojo naudojimo teritorijoje (vietinės reikšmės keliuose, gatvėse, pėsčiųjų ir dviračių takuose, aikštėse, skveruose, kiemuose ir žaliuose plotuose), atitverti ją ar jos dalį arba apriboti eismą joje išdavimo nuostatai (toliau – Nuostatai) reglamentuoja rinkliavos rinkimo tvarką, jos dydžius, lengvatas rinkliavos mokėtojams, leidimų išdavimo, galiojimo sustabdymo, galiojimo sustabdymo panaikinimo, galiojimo panaikinimo, rinkliavos grąžinimo atvejus, rinkliavos rinkimo kontrolę ir atsakomybę.

2. Rinkliava galioja Pasvalio rajono savivaldybės teritorijoje ir įskaitoma į Pasvalio rajono savivaldybės biudžetą.

3. Vietinę rinkliavą už leidimą moka asmenys, kurie ketina vykdyti kasinėjimo darbus Pasvalio rajono savivaldybės viešojo naudojimo teritorijoje.

4. Leidimus išduoda tos seniūnijos, kurios teritorijoje vykdomi darbai, seniūnas.

**II. VARTOJAMOS SĄVOKOS**

5. **Asmuo** – Lietuvos Respublikos ar kitos valstybės narės pilietis, kitas fizinis asmuo, kuris naudojasi Europos Sąjungos teisės aktuose jam suteiktomis judėjimo valstybėse narėse teisėmis, taip pat Lietuvos Respublikoje ar kitoje valstybėje narėje įsteigtas juridinis asmuo ar kita organizacija, taip pat jų padaliniai.

6. **Kompetentinga institucija** – seniūnijų seniūnai, išduodantys leidimus atlikti kasinėjimo ar kitus darbus, susijusius su atitvėrimu, eismo uždarymu ar automobilių statymo ir kitomis reikmėmis.

7. **Leidimas** – seniūnijų seniūnų išduodamas dokumentas, suteikiantis asmeniui teisę atlikti kasinėjimo darbus Pasvalio rajono savivaldybės viešojo naudojimo teritorijoje.

8. **Valstybė narė** – bet kuri Europos Sąjungos valstybė narė ar kita Europos ekonominės erdvės valstybė.

9. Kitos šiuose nuostatuose vartojamos sąvokos atitinka Lietuvos Respublikos paslaugų įstatyme (Žin., 2009, Nr. [153-6901](https://www.e-tar.lt/portal/lt/legalAct/TAR.28F4561D519F)) ir kituose teisės aktuose apibrėžtas sąvokas.

**III. LEIDIMŲ IŠDAVIMO TVARKA**

10. Asmenys, norintys įsigyti leidimą, elektroninėmis priemonėmis ar raštu kreipiasi į Seniūniją, kurios teritorijoje norima atlikti kasinėjimo darbus viešojo naudojimo teritorijoje, atitverti ją ar jos dalį arba apriboti eismą joje, pateikia prašymą (1 priedas) dėl leidimo išdavimo (toliau – prašymas), kuriame nurodoma:

10.1. darbų užsakovas (pavadinimas, buveinės adresas, kodas, atsakingo asmens vardas ir pavardė, telefonas; jeigu užsakovas yra fizinis asmuo, – vardas, pavardė, adresas, telefonas);

10.2. numatomi atlikti darbai;

10.3. darbų atlikimo pradžios ir pabaigos laikas;

10.4. darbų vykdymo trasa.

11. Kartu su prašymu asmuo pateikia:

11.1. sklypo planą, suderintą su suinteresuotų organizacijų vadovais, arba projektą, suderintą su Savivaldybės administracijos architektu bei tarnybomis, kurios eksploatuoja požemines sistemas ir tinklus;

11.2. vietinės rinkliavos sumokėjimo mokamuoju pavedimu banko įstaigoje į Valstybinės mokesčių inspekcijos surenkamąją sąskaitą patvirtinančio dokumento kopiją.

12. Informaciją apie pasikeitusius asmens rekvizitus, su veikla, kuriai išduotas leidimas, susijusių sąlygų pasikeitimus, taip pat teisinės formos, teisinio statuso ar kitus pasikeitimus asmuo privalo pateikti per kontaktinį centrą arba tiesiogiai kompetentingai institucijai ne vėliau kaip per 10 darbo dienų nuo tos dienos, kurią informacija j am tapo ar turėjo tapti žinoma.

13. Asmuo, nuostatų 12 punkto pagrindu pranešdamas apie informacijos pasikeitimus, kartu kompetentingai institucijai pateikia prašymą patikslinti išduotą leidimą.

14. Kompetentinga institucija, kuriai pateiktas prašymas, per 5 darbo dienas nuo prašymo gavimo išsiunčia asmeniui patvirtinimą, kad prašymas yra gautas. Siame patvirtinime privaloma nurodyti;

14.1. terminą, per kurį privalo būti išnagrinėtas prašymas;

14.2. galimas asmens teisių gynimo priemones, kuriomis galima naudotis, jeigu kiltų kompetentingos institucijos ir asmens ginčų.

15. Jei asmuo pateikia neišsamų ar netinkamai įformintą prašymą arba pateikia ne visus dokumentus ar informaciją, kurių reikia leidimui išduoti, kompetentinga institucija, kuriai pateikiamas prašymas, per 5 darbo dienas nuo tokio prašymo gavimo informuoja asmenį apie būtinybę pateikti trūkstamus dokumentus ar informaciją ir apie tai, kad terminas leidimui išduoti skaičiuojamas nuo visų tinkamai įformintų dokumentų ir informacijos pateikimo dienos.

16. Kompetentinga institucija asmeniui leidimą (2 priedas) arba rašytinį motyvuotą atsisakymą išduoti leidimą pateikia ne vėliau kaip per 10 dienų, kai gaunami visi tinkamai įforminti dokumentai ir informacija, reikalinga leidimui gauti.

17. Leidimas neišduodamas, jeigu asmuo leidimui gauti pateikė ne visus šiuose nuostatuose nurodytus dokumentus.

18. Leidimo galiojimas sustabdomas, jei nevykdomi kasinėjimo darbai, kuriems išduotas leidimas, dėl nenugalimos jėgos aplinkybių ar esant prastoms meteorologinėms sąlygoms, ar dėl kitų nenumatytų aplinkybių, esant asmens rašytiniam prašymui.

19. Leidimo galiojimo sustabdymas panaikinamas išnykus leidimo galiojimo sustabdymo pagrindams pagal asmens rašytinį pranešimą.

20. Leidimo galiojimas panaikinamas, jeigu:

20.1. paaiškėja, kad asmuo leidimui gauti pateikė melagingus ar suklastotus dokumentus;

20.2. asmuo pateikia prašymą dėl leidimo galiojimo panaikinimo.

21. Leidimo galiojimo panaikinimas įforminamas seniūno įsakymu. Apie leidimo galiojimo panaikinimą asmuo informuojamas per 3 dienas nuo sprendimo priėmimo dienos.

22. Kompetentinga institucija tvarko išduotų leidimų registrą, kuriame nurodo asmenų, kuriems išduoti leidimai, duomenis (fizinio asmens vardas, pavardė, juridinio asmens pavadinimas), leidimo galiojimo terminus, leidimų galiojimo sustabdymo, panaikinimo pagrindus, rinkliavos sumą.

**IV. RINKLIAVOS DYDIS**

23. Už leidimą atlikti kasinėjimo darbus viešojo naudojimo teritorijoje, atitverti ją ar jos dalį arba apriboti eismą joje, fiziniai ir juridiniai asmenys bei įmonės, neturinčios juridinio asmens teisių, už parą moka tokią rinkliavą:

23.1. gatvių važiuojamosios dalies perkasimas – 18 Eur;

23.2. visiškas gatvės uždarymas, kai nevykdomi kasinėjimo darbai – 18 Eur;

23.3. šaligatvio perkasimas – 12 Eur;

23.4. naujo (rekonstruoto, ne senesnio kaip 5 metai) šaligatvio perkasimas – 24 Eur;

23.5. žaliųjų plotų perkasimas – 9 Eur;

23.6. daugiabučių namų kiemų dangų perkasimas – 12 Eur;

23.7. gatvių važiuojamosios dalies atitvėrimas arba eismo apribojimas – 12 Eur;

23.8. šaligatvio atitvėrimas arba eismo apribojimas šaligatviais – 6 Eur;

23.9. visiškai uždarius šaligatvį, kai nevykdomi kasinėjimo darbai – 9 Eur;

23.10. užtęsus kasinėjimo darbų leidime nurodytus terminus, už kiekvieną papildomą parą nustatoma 24 Eur rinkliava.

*Punkto pakeitimai:*

*Nr.* [*T1-234*](https://www.e-tar.lt/portal/legalAct.html?documentId=a8b8cdf076fb11e49710918558376243)*, 2014-11-27, paskelbta TAR 2014-12-01, i. k. 2014-18229*

*Nr.* [*T1-153*](https://www.e-tar.lt/portal/legalAct.html?documentId=bb3694a083af11e5b7eba10a9b5a9c5f)*, 2015-11-04, paskelbta TAR 2015-11-05, i. k. 2015-17660*

24. Leidimas išduodamas tam laikotarpiui, už kurį sumokėta vietinė rinkliava. Viršijus leidime nurodytą kasinėjimo, teritorijos atitvėrimo ar eismo apribojimo terminą, asmuo privalo kreiptis į kompetentingą instituciją ir sumokėti papildomą rinkliavos dalį bei pateikti prašymą patikslinti išduotą leidimą.

25. Savivaldybės taryba atskiru sprendimu rinkliavos dydį kartą per metus gali indeksuoti taikydama metinį vartojimo kainų indeksą, jei jis yra didesnis nei 1.1.

26. Rinkliava neimama:

26.1. kai likviduojamos inžinerinių tinklų avarijos;

26.2. vykdant darbus Savivaldybės administracijos nurodymu.

**V. RINKLIAVOS GRĄŽINIMAS**

**27. ~~Sumokėta rinkliava arba jos dalis grąžinama, jei:~~**

**~~27.1. sumokėta daugiau, negu Pasvalio rajono savivaldybės tarybos nustatytas rinkliavos dydis;~~**

**~~27.2. leidimas neišduodamas;~~**

**~~27.3. jei leidimu nepasinaudota dėl priežasčių, nepriklausančių nuo rinkliavos mokėtojo.~~**

**Sumokėta vietinė rinkliava arba jos dalis Lietuvos Respublikos rinkliavų įstatymo 132 straipsnyje nustatytais atvejais grąžinama jos mokėtojui, jei jis Savivaldybės administracijai raštu pateikia motyvuotą prašymą dėl sumokėtos vietinės rinkliavos arba jos dalies grąžinimo per vieną mėnesį nuo jos sumokėjimo.“**

~~28. Sumokėta rinkliava arba jos dalis grąžinama remiantis asmens prašymu, pateiktu per Mokesčių administravimo įstatyme nustatytą terminą Panevėžio apskrities valstybei mokesčių inspekcijai, pateikiant kartu savivaldybės administracijos pažymą, kurioje nurodoma rinkliavos grąžinimo priežastis, permokėta suma.~~

**VI. RINKLIAVOS RINKIMO KONTROLĖ**

29. Rinkliavos rinkimą kontroliuoja Panevėžio apskrities valstybinė mokesčių inspekcija, Valstybės kontrolė, savivaldybės Kontrolės ir audito tarnyba.

**VII. ATSAKOMYBĖ**

30. Asmenys, pažeidę Lietuvos Respublikos rinkliavų įstatymą, su juo susijusius kitus teisės aktus ir šiuos nuostatus, atsako Lietuvos Respublikos įstatymų nustatyta tvarka.